GiliGold/VAD_KnessetCorpus huggingface dataset:
יוסף טייב:
 בסוף הם עושים את העבודה, חלק נכבד מהעבודה נעשה על ידם
יוסף טייב:
 כי כשיהודי בתפוצות מאבד את הזהות היהודית שלו, הוא מאבד גם את החיבור למדינת ישראל דה פקטו
יוסף טייב:
      העבודה שאתם עושים, עבודה אינטנסיבית, אם זה ברמת הכשרות, אבל גם ברמה האמיתית שאיך אני מחבר יהודי לזהות היהודית ולמדינת ישראל
יוסף טייב:
 וכשאתם פועלים בכל ההיבטים, אתם תורמים תרומה אדירה למדינת ישראל, לעם היהודי כולו
יוסף טייב:
 אני חושב שאמרת שיש קונצנזוס רחב במדינת ישראל, יש קונצנזוס רחב לעם היהודי בעולם לחב"ד, ולרבי מחב"ד שבעצם יצר את המנגנון, ואנחנו נברך אתכם שתמשיכו לפרוץ ימינה וקדמה, צפונה ונגבה
מיכאל ביטון:
לא אמרת הנגבה, אבל הרב חיים וולף בירוחם יש לו בית חב"ד
דן אילוז:
בארה"ב יש בחוק יום החינוך, שזה יום לזכרו של הרבי מלובביץ'
דן אילוז:
 אני מנסה להכניס את זה גם בארץ, אבל זה קיים
דן אילוז:
 זה גם מסר אוניברסאלי, זה לא רק העם היהודי
יוסף טייב:
 אז אדוני היו"ר, תודה רבה, ותודה לכם שליחי חב"ד, לרב אדרעי וכל מי שהגיע, ושבע"ה בקרוב נזכה לעלות את עם ישראל כולו, נמצא ומתיישב פה בארץ ישראל
עודד פורר:
 מישהו מהנוכחים עוד רוצה לדבר? בבקשה הרב מענדל
מענדל סאמאמא:
תודה רבה ליו"ר, ותודה רבה על היוזמה הזאת
מענדל סאמאמא:
 אני צרפתי, אז אני מנסה לדבר כמו שצריך
מענדל סאמאמא:
 כמה מחברי הכנסת אני כבר מכיר אותם, כי הם באים למועצת אירופה, ואני עובד הרבה שם, ולפני שבועיים גם בועז ביסמוט הגיע וכמה מחברי הכנסת
מענדל סאמאמא:
 אני רוצה להגיד שבתור רב קהילה נגיד, ושליח חב"ד, כמו שכל חברי הכנסת אמרו לפני זה, שהזהות של היהודים בתפוצות ובעיקר בצרפת זה דרך נגיד הקשר שלהם לישראל וליהדות
מענדל סאמאמא:
      אני רוצה לספר לכם סיפור שקרה לי לפני כמה חודשים
מענדל סאמאמא:
 רואים שהאחוזים של היורדים מאוד גבוה, ואני צריך להגיד שבתור רב קהילה של שטרסבורג אני רואה הרבה הרבה יהודים יורדים שבאים לשטרסבורג
מענדל סאמאמא:
 אני לא יודע למה, אולי הם חושבים שזה סוג של עלייה, כי שטרסבורג זו עיר של תורה, אז הם חושבים שזה סוג של עלייה, אבל אני חושב שזה גם מראה שיש איזה כישלון בקליטה שלהם
מענדל סאמאמא:
 אני חושב שזה סמוך ל-30%-40% של היורדים
עודד פורר:
אגב, לאורך כל השנים אחוז המשתקעים בארץ, הוא גם לא השתנה, זה נתון מדהים, כי הסתכלנו על זה בוועדת הפנים דווקא
עודד פורר:
 65% מהעולים נקלטים מכל העולם
מענדל סאמאמא:
ואני חושב שאפשר לעשות יותר טוב
עודד פורר:
לצרפתים קשה מאוד הליך הקליטה פה בישראל
מענדל סאמאמא:
כן, ואני רוצה לספר לכם סיפור שהיה לי לפני כמה שבועות
מענדל סאמאמא:
 חבר שלי קוראים לו ארגיי, הוא היה עובד בנדל"ן בשטרסבורג, אח"כ עבר לפריז, ברוך השם עשה חיים טובים
מענדל סאמאמא:
 פעם הוא התקשר אליי, אמר לי הרב אני רוצה להגיד לך שתגיד לי מזל טוב, למה? כי אני עושה עלייה
מענדל סאמאמא:
 מה? מצוין
מענדל סאמאמא:
 הוא עושה עלייה, איפה אתה עושה עלייה? הוא אמר לי באיזה עיר, אמרתי לו יש לך קשר כבר עם הרב שם? אני יודע שאתה מתפלל בבית חב"ד, אתה מכיר את חב"ד? לא אני לא מכיר, אבל החבר'ה הסוכנות אמרו לי שזה בסדר והכל בסדר
מענדל סאמאמא:
 לפני כמה שבועות הוא התקשר אליי והוא אמר לי לאחר שנתיים של ניסיון, הוא יורד
מענדל סאמאמא:
 היה מאוד מאוכזב, הוא אמר לי תשמע, אני לא דתי, אבל כל שבת הילדים שלי היו באים איתי לבית כנסת בצרפת
מענדל סאמאמא:
 אבל כשהיא הגעתי פה לארץ, הם לא באו איתי לבית כנסת, אז אמרתי לעצמי, בשביל הפרנסה זה בסדר אני יכול להסתדר
מענדל סאמאמא:
 אבל לראות את הילדים שלי לא באים איתי לבית כנסת, זה לא טוב
מענדל סאמאמא:
 אני חוזר, ואני חוזר לבית חב"ד, והרב של חב"ד יטפל בילדים שלי
מענדל סאמאמא:
      למה אני מספר לכם את הסיפור הזה? כי אני חושב שזה מאוד חשוב שפה בארץ יהיה סוג של התאמה בין האנשים
מענדל סאמאמא:
 נגיד כשבן אדם מגיע למשרד הסוכנות, שישאלו אותו איפה אתה מתפלל? יש לך קשר עם חב"ד? אולי אני יכול ליצור איתך קשר כבר עם הרב של חב"ד שנמצא בעיר איפה שאתה רוצה ללכת, ודברים כאלו, ואולי גם וועדת הקליטה, אולי לתת גם איזה תקציב לחב"ד לזה, שהם יוכלו לעשות את הפעילויות יותר רחבות, ואם ירצה השם אז יהיה לנו אחוזים יותר גבוהים של הצלחה
מענדל סאמאמא:
 תודה רבה
עודד פורר:
 ועדת העלייה והקליטה תשמח שיתנו לה תקציב לחלק, אבל זה לא, זה אין לנו
עודד פורר:
 הרב וגנר רצית לומר משהו?
יצחק קורן:
כן
יצחק קורן:
 אני מנהל את אגף הקליטה בצעירי אגודת חב"ד בארץ
יצחק קורן:
 דיברתם עד עכשיו על נושא העלייה, אני מכיר את זה מקרוב, המשפחה שלי שליחים ברוסיה ובאוקראינה במקביל, ומכיר את כל ההתעסקות
יצחק קורן:
 המשימה שלנו בארץ היא בעצם לייצר קהילות
יצחק קורן:
 אנחנו מאמינים שהקליטה האמיתית של האנשים, זה כשהם משתלבים בתוך קהילה קיימת
יצחק קורן:
      יש כיום בארץ תחת חב"ד מעל 60 קהילות לעולים
יצחק קורן:
 חלקם לדוברי רוסית, חלקם לדוברי צרפתית, יש קצת איטלקית ואנגלית
יצחק קורן:
 קהילות מאוד חזקות ומבוססות ברחבי הארץ
יצחק קורן:
 חד משמעית כמו שהרב מנחם אמר, כשמגיע עולה והוא יודע שיש קהילה שהייתה דומה למה שהייתה לו בתפוצות, והוא הגיע לארץ והוא נקלט בקהילה, זה נותן לו להיקלט הרבה יותר טוב
יצחק קורן:
      אנחנו מרגישים שיש חוסר מאוד גדול באמת בעניין הזה
יצחק קורן:
 צריך להיות כבר בשלב שהבן אדם חושב שהוא עולה לארץ, צריך לתת לו כאופציה להיקלט דרך שליחי הסוכנות, דרך כל פעילי העלייה, שהוא יודע שיש לו קהילה כבר בארץ
יצחק קורן:
 לייצר מהקהילות האלה בשיתוף פעולה עם משרד הקליטה כקהילות קולטות
יצחק קורן:
 כיום אנחנו עובדים באופן עצמאי, לפעמים יש שיתוף פעולה עם משרד הקליטה, לפעמים אין שיתוף פעולה, אבל צריך לראות בנו ככוח עצום של עשרות קהילות, ולהפוך את זה למשהו שיטתי דרך המשרד
יצחק קורן:
 כשיש קהילות קולטות, אני אומר לכם שאחוז ההצלחה יהיה 100%, מי שנשאר פה בארץ
יצחק קורן:
      דבר נוסף, וזה לאו דווקא לאנשים שרוצים להיקלט בתוך קהילות חב"ד, זה כל הנושא של שילוב מסורת ויהדות
יצחק קורן:
 כיום, בכל שלב של בן אדם שהוא רוצה לעלות, עד השלב שהוא כבר משתלב בארץ, אין לו דקת מסורת
יצחק קורן:
 עכשיו למה זה חשוב? גם לאנשים שמנותקים לגמרי ממסורת, אם בכל שלב אנחנו נכיר להם קצת מסורת ויהדות, יירד המתח והבורות, ויכול להיות שחוסר היכרות שיש להם עם ציבור אחר, זה משפיע תמיד לאורך זמן
יצחק קורן:
 אנחנו מביאים לכפר חב"ד כל שנה אלפי צעירים
יצחק קורן:
 אני חושב שרובם הגדול לא יהודים, ועושים להם היכרות עם חב"ד, היכרות עם חרדים, פוגשים אנשים, מדברים, שואלים את כל השאלות שאפשר
יצחק קורן:
 אף אחד מהם לא ייצא דתי מהמפגש הזה
יצחק קורן:
 רק אני בטוח שאח"כ המתח והשנאה כבר לא תתקיים
יצחק קורן:
      לכן, בשורה תחתונה הייתי אומר צריך לשקול את העניין איך הופכים את כל הקהילות החזקות של חב"ד, קהילות עולים, למשולבים בכל מערך הקליטה
עודד פורר:
 משרד הקליטה אתם רוצים להוסיף משהו? משרד החינוך? מרכז שלטון מקומי?
רות דיין מדר:
כן
רות דיין מדר:
 מרכז השלטון המקומי והרשויות המקומיות מבקשים גם להודות לכם על כל הפעילות שלכם בארץ ובעולם
רות דיין מדר:
 אני יכולה לומר לכם שאני כילדה חוויתי בגילאים מאוד צעירים את הפעילות של חב"ד, ולאחר מכן גם הבנות שלי, גם בארץ וגם בעולם
רות דיין מדר:
 אם זה באמצעות המכללות, ולאחר מכן שבתות בחב"ד
רות דיין מדר:
 כל הפעילות הזאת זו פעילות שמחברת את החבר'ה הצעירים שלנו לשייכות וזהות יהודית, הרבה יותר ממה שאנחנו מצליחים לעשות
רות דיין מדר:
 איכשהו אתם מצליחים לחדור, עד כדי כך שכשהבת שלי נסעה לדרום אמריקה, היא שמרה כשרות הרבה יותר מחבר'ה שהיו עם כיפה, וכל זה מרב במכללה בנתניה, הרב מנדל שעשה איתה איזשהו תהליך בסך הכל של שמונה מפגשים
רות דיין מדר:
       אז ישר כוח על הפעילות שלכם, אל תפסיקו
יבגני סובה:
תודה רבה
יבגני סובה:
 טוב, אני באמת רוצה להודות על הפעילות שלכם
יבגני סובה:
 לוי שנים חבר שלי
יבגני סובה:
 כששואלים אותי איפה נולדתי, אז אני אומר – לא עיירה קטנה ששמה - - - אלא מחוז מיקולאייב
יבגני סובה:
 אז שואלים אותי למה זה חשוב שאתה מדגיש את זה? אני אומר לא כל אנשי חב"ד אפילו יודעים שהרבי נולד ב-1902 בעיר מיקולאייב
יבגני סובה:
 אבל הדבר העוד יותר חשוב, שברחוב שהוא נולד, עדיין שמור בית, רחוב שנרסון
יבגני סובה:
 אז השלטונות שם, למרות שהיום אי אפשר להגיע לשם בקלות כי יש מלחמה, אבל השלטונות שם מאוד מעריכים את הרחוב הזה ואת המקום שבו היה הבית של כבוד הרב
יבגני סובה:
      תודה לכם באמת לוי, וכל החבר'ה שעושים את העבודה
יבגני סובה:
 אני חייב לציין שאתם עושים עבודה גם באוקראינה בעקבות המלחמה
יבגני סובה:
 חב"ד יחד עם הסוכנות ג'וינט וארגונים כמו נתיב, ממשיכים לפעול, למרות התנאים הבלתי סבירים
יבגני סובה:
 הרבה פעמים גם אנשי חב"ד הצילו ממש נפשות
יבגני סובה:
      אני גם אספר לכם מקרה אישי
יבגני סובה:
 חבר שלי שעלה איתי יחד לפני 26 שנים, לפני 12 שנה הוא חזר לקייב, הוא התחתן שם, גר בקייב
יבגני סובה:
 ואחיין שלו והמשפחה שלו, בעצם הקרובים שלו, עלו לישראל בעקבות המלחמה, ולפני חצי שנה הוא התקשר אליי ואומר לי שאמא שלו שהיא בת 76, יהודייה 100% מה שנקרא, רוצה לעלות לישראל
יבגני סובה:
 בהתחלה היא לא רצתה לעזוב את הבן שלה שחזר לקייב
יבגני סובה:
 ואמרתי מה אנחנו עושים, איך אנחנו מצילים את האישה הזאת? אז הרמתי טלפון לנתיב, אמרו לי בקישינב אפשר לעשות את הבדיקה הקונסולארית
יבגני סובה:
 אמרתי אוקיי, קישינב זה בסדר, אבל איך אנחנו מביאים אותה לקישינב? פשוט מאוד, תתקשר לחב"ד
יבגני סובה:
 חב"ד הביאו אותה על לקישינב, בקישינב היה שם ריב בין קישינב לקרן לידידות על המלון, כי חב"ד אמרו 'לא לא, את תישארי איתנו
יבגני סובה:
 לא תלכי עכשיו לקרן הידידות
יבגני סובה:
 תהיי איתנו עד שאנחנו נעלה אותך למטוס לישראל'
יבגני סובה:
      אני חייב להגיד שהאישה הזאת כבר חצי שנה בארץ
יבגני סובה:
 בעצם האחיין של חבר שלי, שהוא נכד שלה, אז הם גרים יחד והוא מטפל בה, זה בעצם סבתא שלו
יבגני סובה:
 תודה גדולה בעצם לכל האנשים שנתנו לה מענה בקישינב, זה היה חורף, זה היה ינואר, אז קר שם
יבגני סובה:
 אתם עושים באמת עבודה טובה, במיוחד לאנשים שזקוקים לסיוע
יבגני סובה:
      לפני שבוע הייתי בבריסל, במשלחת של איחוד הפרלמנט
יבגני סובה:
 אנחנו מגיעים לסיכום פגישה עם השגריר שלנו באיחוד האירופי, חיים רגב, עם משלחת של ארבעה ח"כים, ותופס אותי הרב לוי מטוסוב, ואומר לי בוא תניח תפילין
יבגני סובה:
 שם לי כיפה על הראש, פה אמרתי – איך אני לא אניח תפילין בפרלמנט האירופי? אז הנחתי תפילין בפרלמנט האירופי בזכות שליח חב"ד שלכם, שלנו, בבריסל
יבגני סובה:
 תודה רבה לכם חבר'ה, תודה
יבגני סובה:
 תמשיכו לעשות עבודה מאחדת, כי היהדות היא של כולנו
יבגני סובה:
 תמשיכו לעשות את העבודה המאחדת ותזכרו שאנשים שונים, אבל כולנו עם אחד, וזה מה שאתם צריכים לעשות ותמשיכו לעשות את העבודה שלכם
יבגני סובה:
 תודה רבה
עודד פורר:
 אני רוצה לסכם בקצרה, אני חושב שעלו פה נושאים שבעיניי הפנים של חב"ד
עודד פורר:
 תראו, לצערי דווקא במדינת ישראל, היהדות יש לה כל מיני זרמים ותנועות, והרבה פעמים רבני חב"ד דווקא כאן סובלים מרבנים ותלוי בכל מיני רשויות
עודד פורר:
 פה כן אוהבים, שם לא אוהבים
עודד פורר:
 והדבר היפה בחב"ד, אני אומר את זה דווקא כחילוני שמבקר בבתי כנסת לא פעם ולא פעמיים, ברוך השם
עודד פורר:
      לפעמים אתה עולה בבית כנסת, מגיע כחילוני לבית הכנסת - - -
יצחק ארצי:
סליחה כבוד היו"ר, אין חילוני
יצחק ארצי:
 אתה יהודי
יצחק ארצי:
 זה דבר שהושרש אצלנו מהרבי
יצחק ארצי:
 אני לא יכול לשמוע את זה
יצחק ארצי:
 רק יהודים, אין דבר כזה חילוני
עודד פורר:
כשאני הולך לבית הכנסת לפעמים, ואומרים לי בוא תעלה לתורה, אז יש כל מיני יהודים שם שמעקמים את האף – 'איך נותנים לו?' אני לא מספיק
עודד פורר:
 זה מעולם, ולעולם לא יקרה אצל חב"ד, ובהיכרות שלי עם הרב בלחובסקי ברחובות ובכלל בפעילות של חב"ד, הארת הפנים לכל יהודייה ויהודי בכל מקום בעולם, היא אני חושב הסיפור האמיתי, והיא הכוח הגדול של התנועה הזאת
עודד פורר:
 היה רבי אלימלך מליז'נסק, כתב והלחין את זה יוסי גרין, ושר את זה אברהם פריד שהוא חסיד חב"ד כמדומני, תקנו אותי אם אני טועה: 'אדרבא, תן בליבנו שנראה כל אחד מעלת חברינו ולא חסרונם'
עודד פורר:
 וזה אחד לאחד איך שאתם נוהגים, ואיך שנוהגים השלוחים שלכם בכל מקום בעולם, ובגלל זה אני חושב התנועה הזאת, בסוף כל ישראלי יהודי מגיע לכל מקום – רגע איפה יש פה בית חב"ד? וגם אלה שפה, אתם לפעמים לא אוהבים את הרבנים של חב"ד, לא טוב להם לחלק מהרבנים, פה אני אומר, אותם רבנים שהם בחו"ל מבקרים, בסוף הכשרות של חב"ד זה מה שהם גם יאכלו
עודד פורר:
      ולכן אני רוצה להודות לכם על הפעילות שלכם בתפוצות, תמשיכו, תחזקו, ובע"ה נראה את שיבת ציון במהרה בימינו ושכולם יעלו ארצה, ושלא נזדקק לשלוחים של חב"ד בעולם, שכולם יהיו פה בארץ ישראל
עודד פורר:
בוקר טוב
עודד פורר:
 היום ה-12 ביולי 2023, כ"ג בתמוז התשפ"ג
עודד פורר:
 קשה לפתוח בלי להגיד אפילו כמה מילים קצת על אתמול, אנחנו בטח נתייחס לזה בהמשך, אבל יום לא פשוט עבר על מדינת ישראל אתמול, ולצערי עוד נכונים לנו ימים לא פשוטים
עודד פורר:
 אני חושב שהעובדה שממשלת ישראל מתעלמת לחלוטין מהזעקה הכל-כך גדולה שעולה מהשטח היא פשוט בלתי נתפסת
עודד פורר:
 אני לא יודע, מי שמוביל את המדינה בזאת, בסוף יש סדרי עדיפויות, והתפקיד של ראש ממשלה, התפקיד שלו זה לנווט ולראות את כל המכלול
עודד פורר:
 ראש ממשלה וגם השרים, הם אמורים להיות ראש ממשלה ושרים של כלל אזרחי ישראל - של אלה שבחרו בהם ושל אלה שלא
עודד פורר:
 ואם הם לא מבינים שמדינת ישראל נמצאת באירוע ובמכלול הסיכונים הם מוכנים להקריב את כל המפעל הציוני רק בשביל לשנות פה ולהפוך את מדינת ישראל למדינת סף דיקטטורית, כפי שהגדיר אותה אתמול היועץ המשפטי לממשלה לשעבר
עודד פורר:
 אין לנו בעיות ביטחוניות? אין לנו בעיות של ביטחון אישי לטפל בהן? אין לנו בעיות כלכליות? הכלכלה הישראלית מתרסקת פה בחצי שנה
עודד פורר:
 והדברים האלה עוברים ליד
עודד פורר:
      ואני חייב לומר שזה מתחבר גם לדיון הזה
עודד פורר:
 כי מתוך כך, בתוך האירוע הזה אנחנו עדים להקצנה מטורפת של השיח בחוץ וברשתות, והראשונים להיפגע מזה זה תמיד האוכלוסיות שקל לזהות אותן, אם זה מבטא, צבע אור, אמונה
עודד פורר:
 ואנחנו רואים פה באמת שפל שהחברה הישראלית הגיעה אליו
עודד פורר:
 לצערי
עודד פורר:
 אני חושב שעוד לא הגענו, זאת אומרת אנחנו עוד לא בתחתית, אנחנו רק בירידה
עודד פורר:
 עד שראש הממשלה יחליט לעצור, ולהבין שכרגע הוא מסכן פשוט את עתידה של מדינת ישראל
עודד פורר:
 נקודה
עודד פורר:
 ומכאן נפתח את הדיון
עודד פורר:
      זה דיון רביעי בנושא
עודד פורר:
 אני חייב לומר, מעניין לעניין באותו עניין, אני כתבתי ארבעה מכתבים לשר המשפטים בתום כל דיון שקיימנו, סליחה – שלושה, בכל דיון שהסתיים, עם בקשה לקדם חקיקה לעיגון סמכויות היחידה מבחינת אכיפה, הרתעה וענישה
עודד פורר:
 לא קיבלתי מענה
עודד פורר:
 באחד הדיונים אפילו טעיתי – האם העובדה שאנחנו לא מקבלים מענה אומרת שיש כוונה במשרד המשפטים הלכה למעשה לסגור את היחידה
עודד פורר:
 לצערי זה מה שקרה בתקופה האחרונה
עודד פורר:
     זה דיון אחרון בהשתתפותו של ראש היחידה הממשלתית לתיאום המאבק בגזענות במשרד המשפטים, עו"ד אווקה קובי זנה, שהקים אותה, ניהל אותה מיום הקמתה במשך שש שנים, בעבודה באמת מסורה עם מעט מאוד אמצעים ויכולות שהקצו לרשותו
עודד פורר:
 אז כן, אני רוצה לנצל את דברי הפתיחה פה כדי להודות לו
עודד פורר:
 השר במשרד המשפטים דודי אמסלם החליט שלא להאריך לו את הקדנציה מעבר לשש השנים שבהן הוא כיהן
עודד פורר:
 הקמת היחידה בין כל משרד הממשלה, המתאמת בעצם את כל משרדי הממשלה הייתה אחת מההמלצות המרכזיות שהיו בעקבות דו"ח צוות למיגור גזענות נגד יוצאי אתיופיה, דו"ח פלמור
עודד פורר:
      מי שמינתה את קובי לתפקידו הייתה איילת שקד, שרת המשפטים לשעבר
עודד פורר:
 קובי נולד בכפר באתיופיה, עלה לארץ בגיל צעיר, למד והתחנך בפנימייה דתית, סיים תיכון חילוני, למד משפטים במסגרת העתודה, שירת כתובע בפיקוד דרום, רכז תחום עבירות הסתה בפרקליטות מחוז תל אביב, רב סרן במילואים
עודד פורר:
 ובאמת אני חושב שהוא סמל לקהילת יוצאי אתיופיה כמי שמשרת בתפקידים בכירים בשירות המדינה, אחד מהבודדים שבאמת יכולים לראות אותו בתפקידים היותר בכירים
עודד פורר:
     אווקה והיחידה הופיעו ברשימות השחורות של מפלגת "נעם", שבראשה עומד סגן השר אבי מעוז
עודד פורר:
 אז אם מישהו חושב שהרשימות האלה לא היו רלוונטיות, מסתבר שאולי כנראה כן
עודד פורר:
 במהלך תפקידו מונו למעלה מ-70 רפרנטים ממוני גזענות במשרדי הממשלה שמונחים על ידי היחידה לטיפול במקרי גזענות
עודד פורר:
 בכל שנות פעילות היחידה לא ניתנו ליחידה הזאת סמכויות בירור וסמכויות לחקור ולהטיל סנקציות וקנסות על הנוקטים בגזענות
עודד פורר:
 למרות שהיחידה הוקמה מכוח החלטת ממשלה אין לה סמכויות סטטוטוריות, אין לה יכולות אכיפה, ענישה והרתעה כלפי גופים שנוקטים בגזענות
עודד פורר:
 בכל שנות פעילותו דאג אווקה לחשוף באמצעי התקשורת ולהעלות על סדר היום הציבורי עוולות ומקרים של השפלה וגזענות כלפי הציבור
עודד פורר:
 היחידה בפועל פעלה כגורם מתאם, ובסיוע הוגשו רק תביעות אזרחיות ולא תביעות פליליות
עודד פורר:
 חוק הסיוע המשפטי, שבמסגרתו גם היה ניתן סיוע, פג תוקפו
עודד פורר:
 ועדת פלמור המליצה על הוראת שעה לשלשו שנים למתן סיוע משפטי שייצג את המקרים הרלוונטיים, על פי חוק איסור אפליה, ללא בדיקת זכאות כלכלית
עודד פורר:
 לפני שנתיים תוקף הוראת השעה פג מבלי שהממשלה או הכנסת האריכו אותו, ולפיכך היחידה לא יכלה לממן סיוע לעולים חדשים שפנו והתלוננו ליחידה
עודד פורר:
     מכאן אני עובר בעצם למציאות היום
עודד פורר:
 לצערי הגזענות עדיין חיה ובועטת, אנחנו רואים אותה בכל מיני מופעים
עודד פורר:
 לצערי לא מעט גם במופעים פוליטיים ובמחלוקות פוליטיות נכנסים אלמנטים גזעניים
עודד פורר:
 רק לאחרונה פרסם ארגון חותם סרטון שנוקט בגזענות כלפי העולים החדשים, גם ממדינות חבר העמים וגם מאתיופיה, כשהוא מסמן אותם בכל מיני סימונים כאלה כשהכותרת היא "המשרד לענייני הגירה" – כך הוא מכנה את משרד העלייה והקליטה
עודד פורר:
 אגב, אג'נדה שמאוד מאוד דומה לאג'נדה של אויבנו שאומרים שאין דבר כזה עלייה וקליטה, יש הגירה
עודד פורר:
 אז הארגון הזה פשוט משרת את האג'נדה, הייתי אומר של מי שבאמת פועל כנגד מדינת ישראל
עודד פורר:
 אומרים "ממהגר למהגר כוחנו מתגבר"
עודד פורר:
 כשכמובן הם תוקפים את סעיף הנכד בחוק השבות וטוענים לכל העלייה הלא יהודיות
עודד פורר:
      יש גזענות כלפי ילדים שלא מתקבלים לבתי ספר, ילדים שלא מתיישבים לידם, בעלי דירות שלא מוכנים להשכיר דירותיהם ממניעים גזעניים, בנקים שלא נותנים לפתוח חשבונות בגלל המבטא של הלקוחות הפוטנציאליים
עודד פורר:
 גם על ידי מורים במערכת החינוך כלפי תלמידים – כל הסיפור של התיכון בנתיבות שנתקלנו בו
עודד פורר:
 בדיון האחרון שהתקיים בוועדה ביקשנו ממשרד החינוך לקבל הנחיות להתנהלות בנושא גזענות
עודד פורר:
 גם בכנסת ישראל, לצערי, יש חברי כנסת שחווים אמירות גזעניות מצד חברי כנסת אחרים על המבטא שלהם, על המוצא שלהם
עודד פורר:
     במהלך הדיונים שהתקיימו בוועדה עלה כי במקרים רבים מוצע הסדר טיעון לנאשם בעבירה שיש בה גם עבירה ממניע גזענות, ואז הסעיף הזה נמחק מכתב האישום במטרה להקל ולקדם את הסדר הטיעון
עודד פורר:
 קיבלנו נתונים מספריים אחרי הדיונים השונים בוועדה
עודד פורר:
 במסגרת הסדרי טיעון עם 128 נאשמים הוא הורשעו בעבירות מניע גזעני שיוחסו להם
עודד פורר:
 במסגרת הסדרי טיעון עם 13 נאשמים נמחקו עבירות מניע גזעני והם הורשו במסגרת הסדרי טיעון בעבירות אחרות אשר יוחסו להם מלכתחילה בכתב האישום בעניינם, או שנוספו במסגרת הסדרי הטיעון
עודד פורר:
 4 נאשמים נמחקו העבירות ממניע גזעני והורשעו בעבירות מעשה טרור, ו-4 נאשמים נמחקו להם מניע גזעני בשל קשיים ראייתיים, והם הורשעו במסגרת הסדרי הטיעון בעבירות שלא כוללות מניע גזעני
עודד פורר:
 נאשם אחד נמחקו לו עבירות של מניע גזעני בשל קשיים ראייתיים ביוזמת הפרקליטות ושלא במסגרת הסדרי טיעון עם הנאשם
עודד פורר:
 ובעניינם של שני נאשמים נמחקו עבירות ממניע גזעני שלא במסגרת הסדר טיעון מטעמי חיסיון
עודד פורר:
 אלה הנתונים שקיבלנו מהפרקליטות
עודד פורר:
 ביקשנו את זה בדיונים הקודמים
עודד פורר:
     ברשותכם אני רוצה לתת את רשות הדיבור קודם כל לעורך דין אווקה, שגם יסכם ככה אולי את כהונתו
אווקה זנה:
תודה אדוני יושב הראש על קיום הישיבה היום
אווקה זנה:
 אתחיל במה שכבר ידוע, ואדוני התחיל ופירט, בסוף החודש אסיים 17 שנות שירות במשרד המשפטים, סך הכל מעל עשרים שנה של שירות בשירות הציבורי, כולל הפרקליטות הצבאית
אווקה זנה:
 וזו כנראה תהיה ההשתתפות האחרונה שלי בוועדת העלייה והקליטה בתפקידי כראש היחידה למאבק בגזענות
אווקה זנה:
 לכן אני מבקש להתחיל בתודה לך, אדוני יושב הראש, על המחויבות המלאה למען קידום רווחת העולים ויהדות התפוצות, ובכלל זה קידום המאבק בגזענות והמאבק באלימות כלפי עולים
אווקה זנה:
      אני רוצה להגיד תודה לשלומית אבינח, מנהלת ועדת העלייה והקליטה, שמהרגע הראשון שנכנסתי לוועדה הזו תמיד היה מקום של קשב ורגישות, אכפתיות וזמינות – תודה שלומית
אווקה זנה:
      אני רוצה להגיד תודה גם לראשי וועדת העלייה והקליטה הקודמים שהיו כאן – חבר הכנסת לשעבר ד"ר אברהם נגוסה, וחבר הכנסת דוד ביטן, שבאמת עשו מה שאפשר וניתן
אווקה זנה:
 וחבר הכנסת ביטן למעשה גם הניע את המהלך של קידום חקיקה כי הוא הבין למעשה, התכלית של החלטת ממשלה לקדם מאבק בגזענות בלי סמכויות הוא לא אפשרי
אווקה זנה:
 אז אני מודה להם
אווקה זנה:
     תודה גם למועצה המייעצת, שלא נמצאת כאן, אבל תמיד ליוותה אותנו במהלך שנות הפעילות של היחידה
אווקה זנה:
      אני גם מודה לפרופ' דני הרשקוביץ, נציב שירות המדינה, שתמיד היה קשוב למאבק בגזענות, לקידום המאבק בגזענות והשוויון
אווקה זנה:
      תודה לכל 73 ממונים וממונות במשרדי הממשלה שמניעים ומתניעים מהלך רחב למיגור גזענות
אווקה זנה:
 הם השותפים שלנו
אווקה זנה:
 זאת ההזדמנות שלי להגיד להם תודה גם בפורום הזה
אווקה זנה:
      והאחרונות, שהן למעשה הראשונות בהערכה שלי, אני רוצה להודות לצוות שלי ביחידה למאבק בגזענות שנמצאות כאן, על השותפות, על המסירות במאבק בגזענות
אווקה זנה:
     אדוני, בדרך כלל אני נוהג כאן לסקור את פעילות היחידה למאבק בגזענות והיום אני רוצה להתמקד רגע בעניין האישי
אווקה זנה:
 אני עליתי לישראל בדצמבר 1988, לפני 35 שנה
אווקה זנה:
 המסע שלי ושל משפחתי היה מסע קשה, מסע שנמשך למעשה כמעט 6 שנים, כאשר 4 שנים מתוכם היינו בסוג של שבי בכפר של מורי הדרך שסירב להוביל אותנו לגבולות סודן
אווקה זנה:
 יכולנו לעבור לישראל רק כשהוא מת בקרב כנופיות
אווקה זנה:
      הסיוט שהסתיים במסגרת השהות שלנו בכפר זר ונידח, ולאחר מכן שהות של כמעט שנתיים בסודן, במחנה הפליטים בסודן
אווקה זנה:
 ואפשר לומר שמגיל 6 למעשה, אני הייתי בגיל 6 אבל כל משפחתי וכל יהודי אתיופיה שיצאו לדרך, היו בסכנת חיים מיידית
אווקה זנה:
 אני אתחיל מגיל 6, מגיל 10 אדוני, שעברנו כבר את גבולות סודן ואנחנו חיים בסודן
אווקה זנה:
 אני בגיל 10 הבנתי ולמדתי שאני יכול למות כל יום
אווקה זנה:
 ושאני בגיל 10 חייב לקחת חלק במטלות, בלהביא מים מהבאר בסודן עם גלבייה, וללכת וללמוד שפה חדשה בסודן כדי לסייע למשפחתי שכולם חלו כמעט
אווקה זנה:
 אז בגיל 10 כבר הבנתי שאני יכול למות כל יום, ובגיל 10 גם ראיתי את החברים שלי מתים
אווקה זנה:
 החברים שיצאו איתי להביא מים מהבאר לא קמו למחרת בבוקר
אווקה זנה:
     וכששם עברו הימים, ימים ארוכים מאוד, והצלחנו להגיע לישראל, הבנתי שיש לי כנראה תפקיד בעולם הזה
אווקה זנה:
 אז ברמה אישית, אחותי נפטרה בדרך, ואלפים מיהודי אתיופיה, שמותיהם חקוקים בגיליון הזיכרון בהר הרצל, וזה המחיר ששילמנו כדי להגיע לארץ הזו, הארץ היחידה שלנו
אווקה זנה:
 אני אגיד שעם עלייתי ארצה התחלתי במסע חדש
אווקה זנה:
 מסע של למידה ומסע של למידה של התרבות הישראלית שהייתה לי כה זרה, ואפילו אפשר לומר מוזרה במידה רבה
אווקה זנה:
 והתחלתי מסע לבניית עתיד יחד עם האחים והאחיות העובדים במדינת ישראל
אווקה זנה:
 והדרך הייתה קשה ורצופת מהמורות, בלי שפה, אבל עם תרבות נהדרת מאתיופיה, תרבות של כבוד, וערכים של נחישות והתמדה
אווקה זנה:
 עם התרבות הזו התחלתי מסע חדש
אווקה זנה:
     במסע הזה, אדוני, פגשתי גזענות מכל סוג
אווקה זנה:
 גזענות של קטנים במרכז הקליטה שבאו לשם וקראו לנו בשמות, וגם גזענות בדרך כלל בבית הספר שם, בקריית ים אגב, בפריפריה אחרת, בקריית ים התחלנו את החיים שלנו
אווקה זנה:
 ובהמשך גם פגשתי גזענות של גדולים כאשר המדינה, אפשר לומר, החליטה שההורים שלי הם חסרי מסוגלות לגדל אותי
אווקה זנה:
 בפעם הראשונה הוצאתי, למעשה בפעם הראשונה בחיים הופרדתי מההורים שלי והושמתי בידיים זרות
עודד פורר:
באיזה גיל?
אווקה זנה:
בגיל 12
אווקה זנה:
 למעשה סיימתי את היסודי ומהיסודי כבר נשלחנו לפנימייה, לבית יתומים אדוני
אווקה זנה:
 זאת אומרת לבית יתומים
אווקה זנה:
 ואת השנים האלה אני לא אתאר כי היו שלוש שנים של סיוט, ולאחר מכן חזרתי, ובינתיים ההורים שלי עברו לקריית גת לפריפריה אחרת
אווקה זנה:
 אגב, נשלחתי לעפולה, לפריפריה אחרת
אווקה זנה:
 זאת אומרת מקריית ים לעפולה ומעפולה לקריית גת
אווקה זנה:
 ובקריית גת סיימתי את התיכון, ובאמת אדוני ציין את הדברים שעשיתי, בין היתר להחליט ללמוד במסגרת אקדמאית של צה"ל ולפתח קריירה משפטית
אווקה זנה:
 אני רוצה להתחיל, התחלתי כבר לומר, אבל אני רוצה גם לציין שהגזענות, אדוני, בישראל היא לא חדשה
אווקה זנה:
 אפשר לומר שהיא התחילה או נוסדה יחד עם הקמת המדינה
אווקה זנה:
 אפשר להזכיר את המחאות של ואדי סאליב ב-1959, והפנתרים השחורים ב-1971, ופרשיות כואבות סביב ילדי עולי תימן מזרח ובלקן
אווקה זנה:
 אבל אני רוצה להתמקד קצת אדוני ביהודי אתיופיה
אווקה זנה:
 זה בסדר? תגיד לי ואני חוזר
אווקה זנה:
     יהודי אתיופיה זו הקהילה, למרות שחושבים שהיא לא יודעת את הזכויות שלה, אבל זו קהילה שהגיעה לארץ בשנת 1985 ופתחה בשביתה לביטול החלטת הרבנות הראשית לגיור בחומרה של כל הקהילה
אווקה זנה:
 המהלך הזה, והמחאות האלה שעצרו את המהלך, אני יוכל לספר אדוני שההחלטה שהייתה אז, ההחלטה המפלה והגזענית שהייתה אז, בוטלה רק ב-31 באוקטובר 2019
אווקה זנה:
 חלק בעקבות הפעילות שלנו, ופה הזמן להודות לראשון לציון, הרב יצחק יוסף, כאשר מועצת הרבנות התכנסה לראשונה וקבעה את המובן מאליו ואמרה שיהודי אתיופיה הם יהודים לכל דבר ועניין
אווקה זנה:
 כזה פשוט
עודד פורר:
קבע את זה הרב עובדיה
אווקה זנה:
הרב עובדיה קבע את זה עוד ב-1985, אבל לקח 34 שנים - - -
שמעון סולומון:
לא, הרב עובדיה קבע את זה ב-1973, וב-2019 הוסר במועצת הרבנות הראשית, למרות שזה היה כבר ידוע משנת 1973
עודד פורר:
הבנתי, זה עוד נשאר
שמעון סולומון:
עוד נשאר
אווקה זנה:
אני רק אגיד ש-1973 הייתה החלטה עקרונית, שחוק השבות למעשה יושם על יהודי אתיופיה, אבל בשנת 1985 כתב פסק הלכה רחב שאומר שאין שום ספק ביהודי אתיופיה, ולקח 34 שנים לאמץ במסגרת מועצת הרבנות הראשית
אווקה זנה:
 ובמחאות הנוספות שהיו אני, פרשות הדם, ואחר כך אירועי קריית מלאכי, והאירוע האחרון המשמעותי שלמעשה הוביל להקמת היחידה זה האירוע של 2015
אווקה זנה:
 האירוע שבו החייל דמאס פיקדה הוכה
אווקה זנה:
 אני, הגזענות נמצאת, ואני יכול לומר גם מניסיוני המקצועי, אבל גם מביקור שהיה לי בגרמניה ופולין, וגם ארצות הברית וגם בז'נבה, הערובה היחידה אולי המרכזית של מדינת ישראל להיאבק באנטישמיות בעולם זה ליצור מדינת ישראל נקייה מגזענות
אווקה זנה:
 הנתונים שיש ליחידה, והנתונים בולטים וברורים, כאשר אם נאמר את הנתונים של השנה האחרונה, כאשר 32% מהתלונות ביחדה הן כלפי החברה הערבית, 18% כלפי עולים מברית המועצות, 17% כלפי יוצאי אתיופיה
אווקה זנה:
 יש גם חרדים ומזרחיים
אווקה זנה:
 למעשה היחידה הזו מהווה כתובת מרכזית ואולי מקום אחד בתוך משרדי הממשלה שיכולים להגיש תלונה ולקבל מענה
אווקה זנה:
      אדוני יושב הראש, אני די מודאג בימים אלה
אווקה זנה:
 אני מרגיש שאחיי ואחיותיי מקוטבים יותר מתמיד, והמקרם החברתי העדין מתפורר
אווקה זנה:
 וזו אולי תחושה שמי שעלה יכול להרגיש אותה, אבל כמי שחזר מהגלות, אני די נחרד מהאפשרות של יציאה של חלק מהעם שלי לגלות מרצון, ויש חלק אחר שעומד מהצד ולא חרד כמוני
אווקה זנה:
 מדינת ישראל היא יהודית ודמוקרטית, היא הבית של כל יהדות התפוצות, הבית של כל קיבוץ הגלויות